DTAC ไม่หวั่นแพ้ประมูล ยันยังให้บริการ 4G ภายใต้สัญญาสัมปทาน CAT
DTAC ไม่หวั่นแพ้ประมูล ยันยังได้สิทธิใช้คลื่นความถี่ย่าน 1800 MHz ที่มีอยู่เดิมเพื่อใช้ในการให้บริการ 4G อยู่แล้วภายใต้สัญญาสัมปทานกับบริษัท กสท โทรคมนาคม จำกัด (มหาชน) หรือ CAT
13 พ.ย. 2558

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ระบุว่า จากการที่บริษัท ดีแทค ไตรเน็ต จำกัด ซึ่งเป็นบริษัทย่อยเป็นผู้ผ่านการพิจารณาคุณสมบัติเป็นผู้เข้าร่วมการประมูลใบอนุญาตให้ใช้คลื่นความถี่ ย่าน 1800 MHz 1800 MHz 1800 MHz1800 MHz ซึ่งการประมูลจะจัดขึ้นในวันพุธที่ 11 พฤศจิกายน 2558 นั้น
ทั้งนี้ บริษัท ดีแทค ไตรเน็ต จำกัด ได้เข้าร่วมการประมูลดังกล่าวซึ่งสิ้นสุดลงในวันที่ 12 พฤศจิกายน 2558 และคณะกรรมการกิจการโทรคมนาคม ได้ประกาศผลการประมูลเมื่อวันที่ 12 พฤศจิกายน 2558 ว่าบริษัท ดีแทค ไตรเน็ต จำกัด เป็นผู้ไม่ชนะการประมูลใบอนุญาตให้ใช้คลื่นความถี่สำหรับกิจการโทรคมนาคม ย่าน 1800 MHz MHz
อย่างไรก็ดี บริษัทระบุว่าขณะนี้ บริษัทได้รับสิทธิใช้คลื่นความถี่ย่าน 1800 MHz MHz ที่มีอยู่เดิมเพื่อใช้ในการให้บริการ 4G อยู่แล้วภายใต้สัญญาสัมปทานกับบริษัท กสท โทรคมนาคม จำกัด (มหาชน) ดังนั้น บริษัทจะยังคงใช้คลื่นความถี่ดังกล่าวเพื่อให้บริการ 4G ภายใต้สัญญาสัมปทานแก่ผู้ใช้บริการต่อไป